Tenderfartøyene ble bare benyttet der SS «Norway» ikke kunne legge til kai, siden skipet hadde for stort dypgående i tillegg til den store lengden hun hadde. I Karibia fantes det ingen havner som var store nok til SS «Norway», i stedet måtte skipet ligge forankret et stykke utenfor destinasjonene mens tenderfartøyene transporterte passasjerene frem og tilbake stort sett hele dagene. Tenderfartøyene var sertifisert til å ta med 450 passasjerer hver.